1. *6тур 2016-2017 уҡыу йылы.*

*5 - 8 кластар өсөн интернет-олимпиада һорауҙары*

*1. Шиғыр өҙөгөнән автор ҡуйған идеяны, проблеманы һәм теманы билдәләргә, шуларҙы һүрәтләгән һүҙҙәрҙе һәм һүҙбәйләнештәрҙе күрһәтеп, дөрөҫ яуап яҙырға:*

*Өндә түгел, төштә күрҙем уны:*

*яҙғы таңдың һыҙылып атҡанын,*

*көмөш сынйыр булып, теҙелешеп,*

*ҡыр ҡаҙҙары осоп ҡайтҡанын.*

*Ҡыр ҡаҙҙары осоп килә ине,*

*таң нурына мансып түштәрен…*

*Ниңә әле шул төш онотолмай,*

*онотолғанда башҡа төштәрем?*

*Ҡыр ҡаҙҙары осоп килеп төштө*

*Тымыҡ күл буйына – таллыҡҡа.*

*– Һаумыһығыҙ, ҡаҙҙар! – тигән инем…*

* *Һаумы, яҡташ! – тигән тауышҡа*

*ышанмай ҙа торҙом…*

*Минең алда*

*ҡаҙҙар түгел ине, – һалдаттар.*

*Түштәрендә сыңлай миҙалдары,*

*Шинелдәрен төрөп алғандар.*

 *– Һаумы, туған! – тиҙәр. – Беҙҙе, – тиҙәр, –*

*Онотманымы әле яҡташтар?*

*Иҫләйҙәрме әле?*

*Беҙ бит, – тиҙәр, –*

*яуҙа үлеп ҡалған һалдаттар.*

*Ер уянған саҡта, нисек итеп*

*Йоҡлап ятмаҡ кәрәк ҡәберҙә!*

*Ҡыр ҡаҙҙары булып*

*тыуған яҡҡа*

*ҡайтып төштөк бына хәҙер ҙә (Рафаэль Сафин).*

*Яуап .Өҙөктә тема –авторҙың күл буйында ҡыр ҡаҙҙарын осратыуы, уйланыу,*

*Шиғырҙыңн идеяһы: , тарих онотолорға тейеш түгел бөйөк Ватан һуғышында һәләк булған һалдаттарға бағышланған.*

***Шиғырҙа ниндәй проблема күтәрелә*** *? Яуҙа үлеп ҡалған һалдаттарҙы яҡташтары онотмайғандармы икән ,иҫләйҙәрме икән тигән проблема күтәрелә.Һалдаттар яҙ көндәрендә,тыуған яҡтарын һағынып,ҡыр ҡаҙҙары булып ҡайталар. Тағы ла ерҙә тыныслыҡ проблемаһы күтәрелә .*

***Ниндәй һүҙҙәр аша быны күреп була?****Мәҫәлән: Минең алда ҡаҙҙар түгел ине, – һалдаттар;Беҙҙе, – тиҙәр, – Онотманымы әле яҡташтар? Иҫләйҙәрме әле?;Беҙ бит, – тиҙәр, –яуҙа үлеп ҡалған һалдаттар; ҡыр ҡаҙҙары булыпстыуған яҡҡа ҡайтып төштөк бына хәҙер ҙә.*

*2. Шиғыр өҙөгөндә аҫтына һыҙылған һүҙҙәр һөйләмдең ниндәй киҫәге һәм ниндәй һүҙ төркөмөнән килгәнен билдәләргә:*

*Ер йәм-йәшел ине, күк – зәп-зәңгәр.*

*Шундай яҡты, сыуаҡ яҙ ине,*

*ергә, күккә – төпһөҙ зәңгәрлеккә*

*баҡ та аҡылыңдан яҙ инде…*

 *Шундай яҡты, сыуаҡ яҙ ине! (Рафаэль Сафин).*

*Йәм-йәшел ,зәп-зәңгәр, яҡты, сыуаҡ был һүҙҙәр һөйләмдә аныҡлаусы булалар . Йәм-йәшел ,зәп-зәңгәр артыҡлыҡ дәрәжәләге сифаттар, яҡты, сыуаҡ төп сифаттар. Баҡ , яҙ һүҙҙәре һөйләмдә хәбәр булалар, һүҙ төркөмө - ҡылым. Аҡылыңдан тигән һүҙ һөйләмдә тултырыусы була,*

*һүҙ төркөмө- исем,сығанаҡ килештә.*

*3. Шиғыр өҙөгөндә аҫтына һыҙылған һүҙгә тулы морфологик анализ яһарға:*

 *,*

*балаларыбыҙҙы,*

*бисәләребеҙҙе*

*яҙ һайын бер күреп китәбеҙ.*

*Тик үҙҙәре генә күрмәй ҡала.*

*Күренәбеҙ бары төштә беҙ (Рафаэль Сафин).*

*Морфологик анализ.*

*Балаларыбыҙҙы- исем,башланғыс формаһы- бала,тамыр,уртаҡлыҡ исем,күплектә,төшөм килештә,1-се затта,һөйләмдә тултырыусы була*

*4. Аҫтына һыҙылған һүҙҙәрҙең һәм һүҙбәйләнештәрҙең мәғәнәһе буйынса нисек аталыуын билдәләргә*

*Ҡояшлы ла булыр көндәрегеҙ,*

*аяҙ күкте ҡаплар болот та.*

*Онотмағыҙ беҙҙе! Онотмағыҙ…*

*Ҡайталмабыҙ ҡаҙҙар булып та…*

*Шулай тинеләр ҙә юғалдылар…*

*Ә бөгөн мин, бөгөн, таң ҡалып,*

*төштә түгел, өндә ҡарап торҙом*

*яҙғы таңдың һыҙылып атҡанын,*

*көмөш сынйыр булып, теҙелешеп,*

*ҡыр ҡаҙҙары осоп ҡайтҡанын (Рафаэль Сафин).*

*Яуап .Ҡояшлы ла булыр көндәрегеҙ,аяҙ күкте ҡаплар болот та.-ирекле һүҙбәйләнеш;төштә , өндә-антонимдар*

*5. Аҫтына һыҙылған һүҙҙәрҙең башланғыс формаһы нисек, дөрөҫ яуапты билдәләргә:*

*Урал тауы – Ер кендеге тигән һүҙҙәр*

*Илаһи бер ҡөҙрәт менән тулғандыр ул.*

*Ошо ерҙе, ошо илде Хоҙай беҙгә*

*Мәңгелеккә тәғәйенләп ҡуйғандыр ул (Рәшит Шәкүр).*

*Һүҙҙәрҙең башланғыс формалары:*

*Яуап :тулғандыр – тул.*

*Мәңгелеккә – мәңге ,*

 *тәғәйенләп - тәғәйенлә*

*6. Түбәндә бирелгән шиғыр өҙөгөндәге һөйләм составы, интонацияһы һәм маҡсаты буйынса ниндәй, яуап яҙығыҙ:*

*Алтын диңгеҙ, алтын диңгеҙ,*

*Иркәһе ер әсәнең,*

*Һин бит минең яҡты көнөм,*

*Шатлығым, киләсәгем (Рәшит Назаров).*

Яуап: Бер составлы , хәбәр , тойғоло һөйләм .

*7. Мәҡәлдәрҙең аҙағын яҙып бөтөрөргә:*

*Һүҙе хаҡтың йөҙө аҡ.*

 *Яҡшының үҙе яҡшы,үҙенән һүҙе яҡшы.*

*Яман аш йөрәккә ятмаҫ, яман һүҙ күңелгә ятмаҫ.*

*Аҡыл – теҙген, ҡылыҡ – ат, теҙгенеңде бееп тарт.…*

*Тел зиннәте – тоғро һүҙ.*

*8. Шиғырҙы образлы итеүсе сараларҙы күрһәтергә:*

*Ай, Уралым, Уралым,*

*Күгәреп ятҡан Уралым!*

*Нурға сумған түбәһе*

*Күккә ашҡан Уралым!*

*Һине маҡтай йырҙарым,*

*Һине данлай йырҙарым.*

*Төнөн күккә ай ҡалҡһа,*

*Алтындай балҡый Урал тау,*

*Көндөҙ күккә көн ҡалҡһа,*

*Көмөштәй балҡый Урал тау (Салауат Юлаев).*

*Ай, Уралым, Уралым –синт. сара- өндәш һүҙ ,*

*Алтындай, Көмөштәй -сағыштырыу*

*9. Шиғыр юлдарында ниндәй морфологик һәм синтаксик үҙенсәлектәрҙе күрәһегеҙ:*

*Ай, Уралым, Уралым,*

*Һылыу ҙа һылыу Уралым!*

*Һүҙем бөтһә лә телемдә,*

*Йырым бөтмәне, Уралым!*

*Маҡтап ҡурай уйнаһам,*

*Бөтмәй ҙә торған көй булыр.*

*Данлап йырым йырлаһам,*

*Бөтмә ҙә торған йыр булыр (Салауат Юлаев).*

Морфологик үҙенсәлек: шиғырҙа ҡылымдың шарт һөйкәлеше ҡулланыла ( *уйнаһам ,йырлаһам ); хәл ҡылым- маҡтап, данлап ,*

*Өндәш һүҙ- Уралым,*

Һүҙҙәрҙең лексик үҙенсәлеге: Йәнләндереү.  *Һылыу ҙа һылыу Уралым*

*10. Аҫтына һыҙылған һүҙҙәр һөйләмдә ниндәй һүҙ төркөмөнән килгән һәм ниндәй һөйләм киҫәге функцияһын үтәй?*

*Кисеү бирмәҫ иҙел һымаҡ был төн,*

*шомло, ҡараңғы.*

*Шаулап ямғыр ҡоя, гүйә, йыуа*

*йөрәк ярамды.*

*Сәнсеү алды – әммә атылмайса*

*ҡалды йәҙрә.*

*Ҡайҙарғалыр әйҙәп йәшен ялтлай,*

*зыңлай тәҙрә (Хәсән Назар).*

 *Аҫтына һыҙылған шомло, ҡараңғы һүҙҙәре һөйләмдә сифат булып киләләр һүҙ һәм һөйләмдә аныҡлаусы функцияһын үтәйҙәр.*

 *Аҫтына һыҙылған ялтлай, зыңлай һүҙҙәре һөйләмдә ҡылым булып киләләр һүҙ һәм һөйләмдә хәбәр функцияһын үтәйҙәр.*

11. Шиғырҙың лексик үҙенсәлектәрен белдергән һүҙҙәрҙе билдәләргә:

*Аяҙ күкте кинәт болот баҫа…*

*Мин ҡысҡырам: «Хыял, алданың!»*

*Күктәр күкрәй…*

*Әйтерһең дә ул мин*

*Яңағына һуғам ялғандың.*

*Йығылам да тороп алға барам,*

*Абынам да тағы йығылам.*

*Һәм кемдәрҙер, ҡулдарымдан тартып,*

*Яҙҙырмаҡсы була юлымдан.*

*Кемдер мине алға табан әйҙәй:*

*Ҡулдарына янар ут алған…*

*Ә кемдәрҙер әйҙәй башҡа юлға –*

*Яҡшы менән яман буталған* (Рәзил Вәлиев).

 Лексик үҙенсәлектәре

* фразеологизм (һәр һүҙен үлсәп ҡараным)
* антитеза алымы ҡулланылған (*Кемдер мине алға табан әйҙәй- ә кемдәрҙер әйҙәй башҡа юлға , кемдәрҙер, ҡулдарымдан тартып,*

 *яҙҙырмаҡсы була юлымдан ;аяҙ күкте кинәт болот баҫа* )

* синонимдар (*Йығылам*  ,а*бынам*)
* антонимдар ( *яҡшы менән яман* )
* өндәш һүҙ-*«Хыял, алданың!»*

*12. Түбәндәге һөйләмдәрҙең эйәһен һәм хәбәрен билдәләп, дөрөҫ яуап яҙырға:*

*Болон ауылы урамының икенсе яғы Болон шишмәһе буйлап теҙелгән.*

*(Эйә- Болон ауылы ,хәбәр- теҙелгән) .*

*Тигеҙ киң урам көнө буйы тын була. (Эйә- урам,хәбәр- була).*

*Ололар – эштә. (Эйә- ололар ,хәбәр- эштә) .*

*Бала-саға Болон шишмәһендә, олораҡтар саҡ ҡыны арараҡ ағыусы Мәндемдә. Бәләкәй ауылдың урамы иртәле-кисле генә йәнләнә. (Эйә- бала-саға ,хәбәр- йәнләнә)*

 *Көтөү китеп, шау-шыу баҫылғас, ир-ат, бисә-сәсә, йәш-елкенсәк эшкә сыға. Эйә- ир-ат, бисә-сәсә, йәш-елкенсәк,хәбәр- сыға) .*

*Шунан көнө буйы тағы тынлыҡ.*

*(Эйә- тынлыҡ ,хәбәр- юҡ )*

*13. Аҫтына һыҙылған һүҙгә тулы морфологик анализ яһарға:*

*Ә беҙ…*

*ғүмер иткән һайын,*

*туғайҙарға*

*тартылабыҙ һаман нығыраҡ.*

*Бер ҡасан да шулай – быйылғылай*

*Һайрамағандыр ул һандуғас.*

*Һандуғастар һайрар саҡта ғына*

*Беҙ сығабыҙ урман һуҡмағына*

*Йоҡоло күк битен таң йыуғас (Рафаэль Сафин).*

Морфологик анализ: *Һайрамағандыр* - ҡылым, нимә эшләмәгәндер ? һорауына яуап бирә, эш- хәрәкәтте аңлата , башланғыс формаһы –һайра , юҡлыҡта хәбәр һөйкәлешендә, үткән заман, 3-сө зат, берлектә йөкмәтеү йүнәлештә, һөйләмдә хәбәр булып килгән.

*14. Аҫтына һыҙылған һөйләмдәрҙең схемаһын төҙөргә, синтаксик анализ яһарға:*

*Атайым да гармун тураһында*

*матур-матур хыял күп ҡорған.*

*Төн уртаһы еткәс, гармун тотоп*

*мунсаға ла барып ултырған.*

*Тик сыҡмаған никтер йыр-моңо.*

*Ә аҙаҡтан һатҡан гармунын.*

*Мин мунсаға барып ултырманым…*

*Ә өйрәнгәс инде – шул ине*

*бәхет үҙе. Минән бәхетлерәк*

*кеше лә юҡ ине. Юҡ ине! (Рафаэль Сафин).*

Төн уртаһы еткәс, гармун тотоп мунсаға ла барып ултырған.

Был эйәртеүле ҡушма һөйләм ,баш һөйләм- гармун тотоп мунсаға ла барып ултырған,эйәрсән һөйләм- төн уртаһы еткәс, эйәрсән ваҡыт һөйләм,ваҡыт эйәрсән һөйләме баш һөйләмгә хәл ҡылым ялғауы ярҙамында бәйләнеп килә һәм ҡасан ?һорауына яуап була.Баш һөйләм менән ваҡыт һөйләм араһында өтөр ҡуйыла. Баш һөйләмдә : барып ултырған. – хәбәре, гармун - тултырыусы, тотоп – урын хәле; ваҡыт эйәрсән һөйләмендә - төн уртаһы   – эйә, үткәс – хәбәр,

Ә өйрәнгәс инде – шул ине бәхет үҙе.

Был эйәртеүле ҡушма һөйләм ,баш һөйләм- шул ине бәхет үҙе,эйәрсән һөйләм- ә өйрәнгәс инде, эйәрсән ваҡыт һөйләм,ваҡыт эйәрсән һөйләме баш һөйләмгә хәл ҡылым ялғауы ярҙамында бәйләнеп килә һәм ҡасан ?һорауына яуап була.Баш һөйләм менән ваҡыт һөйләм араһында һыҙыҡ ҡуйыла. Баш һөйләмдә : эйә - бәхет, үҙе – хәбәре, шул ине – тултырыусы ; ваҡыт эйәрсән һөйләмендә : инде   – эйә, өйрәнгәс – хәбәр.

*15. Шиғырҙа ни өсөн һыҙыҡтар ҡуйылған, дөрөҫ яуап яҙырға:*

*Тамаҡтар – ас, күңелдәр – туҡ,*

*күңелдә йыр-моң ине,*

*аяҡта сабата ине,*

*ҡулдарҙа гармун ине (Рафаэль Сафин).*

Яуап :Һыҙыҡ эйә менән хәбәр араһында ҡуйылған

*16. Һөйләмдәге аҫтына һыҙылған һүҙҙәр ниндәй һүҙ төркөмөнән килгән?*

 *Тын төндәрҙең алһыу зәңгәрлеген*

*Күргәнем юҡ ине һис кенә.*

*Күңелемдә урғып йырҙар таша,*

*Һәр һүҙемдә – һүнмәҫ хис кенә (Әсхәл-Әхмәт-Хужа).*

*зәңгәрлеген-исем,*

*һүнмәҫ – сифат*

*17. Һөйләүсенең тыңлаусыға йәки йәнһеҙ предметтарға, тәбиғәт күренештәренә туранан-тура мөрәжәғәтен белдереп, икенсе затҡа ғына ҡараған һөйләмдәрҙә булған һәм үҙенсәлекле айырыу интонацияһы менән әйтелеп, яҙма телмәрҙә тыныш билдәләре менән айырылған һүҙҙәр нисек атала?*

Яуап: Һөйләүсенең тыңлаусыға йәки йәнһеҙ предметтарға, тәбиғәт күренештәренә турана-тура мөрәжәғәтен белдереп, икенсе затҡа ғына ҡараған һөйләмдәрҙә булған һәм үҙенсәлекле айырыу интонацияһы менән әйтелеп, яҙма телмәрҙә тыныш билдәләре менән айырылған һүҙҙәр *өндәш һүҙ* тип атала.

*18. Өҙөктәге аҫтына һыҙылған һүҙбәйләнештәр нисек атала, дөрөҫ яуап яҙырға:*

*Әхмәди, сәйен эсеп бөтөп, сынаяғын түңкәрҙе лә стена буйындағы эскәмйәгә барып ултырҙы. Ул һуңғы һүҙен туранан-тура Шаһиәхмәткә төбәп, уға үпкә белдерҙе:*

* *Атай малы – ҡатай малы, тигәндәр. Ярар, атай малы менән байыҡҡан һин байыҡ инде. Баш һау булһа, миңә лә мал табылыр, – тине.*

*Хажғәле ҡарт уның һүҙен эскерһеҙ хупларға тырышты:*

* *Эйе, эйе, маллы байҙан уллы бай, тигәндәр боронғолар, тине ул һәм Әхмәдиҙең улдары барлыҡҡа ишара итте. Ҡаны ҡыҙған Әхмәди уның ишараһын иҫләмәне, ахырыһы.*
* *Шайтан ярлы, мин бай, – тине ул, – хоҙайҙың биргәненә шөкөр (Жәлил Кейекбаев).*

*Яуап ;Атай малы – ҡатай малы, Баш һау булһа, миңә лә мал табылыр, –*

*, маллы байҙан уллы байШайтан ярлы, мин бай, хоҙайҙың биргәненә шөкөр- нығынған һүҙбәйләнештәр .*

*19. Бирелгән һөйләмдә ни өсөн ике нөктә ҡуйылған?*

*Буҙ күктәрҙең яуыр болоттары,*

*Йәйҙәр килһә, шуны дөрөҫләй:*

*Ҡараңғы көн күшектергән мәлдә*

*Һаҙағайҙар йәнгә нур өҫтәй.*

*Күңелдәрҙең ауыр болоттары*

*Был ҡанунға һыйып йәшәмәй:*

*Ҡайғы йәше күҙҙән яуған мәлдә*

*Шатлыҡ нуры йәндә йәшнәмәй*

*(Әсхәл-Әхмәт-Хужа).*

Яуап :теркәүесһеҙ теҙмә ҡушма һөйләмдәге ябай һөйләмдәр араһында .

*20. Аҫтына һыҙылған конструкция һөйләмдең ниндәй киҫәге?*

*Уйнай гармун…*

*Гармун уйнағанда*

*киң урам да һиңә тар бит ул.*

*Уйнай гармун…*

*Гармун моңона ла*

*елкенмәгән йөрәк бар бит ул (Рафаэль Сафин).*

*Гармун уйнағанда –хәл;гармун моңона-тултырыусы*